Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 189/12/6606	Lučenec, 4.5.2015
EEČ : 2-47-54-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 6.6.2012, spisová značka 2 Pv 189/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že  obaja obvinení po vzájomnej dohode  dňa 9.2.2012 asi o 13.30 hod. z lesného porastu číslo 79, v katastri obce XXXXX, bez povolenia vyrúbali 1 ks strom druhu  hrab v množstve 0,10 m3, ktorý následne ponechali na mieste, nakoľko boli vyrušení, čím  pre Združenie vlastníkov  lesa XXXXX spôsobili škodu vo výške 4,15 €, 

Uznesením prokurátora Okresnej prokuratúry Lučenec zo dňa 6.6.2012, spisová značka 2 Pv 189/12/6606, bola určená všetkým obvineným skúšobná doba v trvaní 24 mesiacov.
Odôvodnenie:
	Poverený príslušník  PZ SR v XXXXX  uznesením zo dňa 26.3.2012   pod číslom ORP-XXXXX  vzniesol obvinenie XXXXX a XXXXX,  pre pokus prečinu krádeže podľa § 14 k §  212 odsek 2 písmeno d) spolupáchateľstvom podľa  §  20 Trestného zákona,  na tom skutkovom základe, ktorý je uvedený vo výrokovej časti tohto uznesenia. 
	Uznesením  prokurátora  Okresnej prokuratúry v Lučenci  sp. zn. 2 Pv 189/12/6606 zo dňa 06.06.2012, ktoré nadobudlo právoplatnosť dňa 19.06.2012  bolo podľa § 216 odsek 1 Trestného poriadku  v  trestnej  veci  XXXXX  a  XXXXX  podmienečne zastavené trestné stíhanie, pričom im bola určená skúšobná doba v trvaní 24 mesiacov. Skúšobná doba skončila dňa 19.06.2014. 
	Vykonaným šetrením a to odpismi z  registrov trestov, posudkami z miesta trvalého bydliska, písomnými správami z Obvodného oddelenia PZ v XXXXX ako aj písomnou správou z Okresného úradu, odboru všeobecnej vnútornej správy v XXXXX bolo preukázané, že obvinení XXXXX a XXXXX v skúšobne dobe viedli riadny život. Možno teda konštatovať, že sa obvinení v skúšobnej dobe podmienečného zastavenia trestného stíhania osvedčili. 
	Na základe týchto dôvodov som preto rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka